Den glemsomme skatteborger drev virksomhed i selskabsregi, og havde ved siden af dette personligt udskrevet 3 fakturaer, bl.a. i forbindelse med honorar for salg af sommerhuse, for i alt ca 275.000 kr. Vedkommende havde tilsyneladende "glemt" at selvangive fakturaerne, og de 275.000, som var ud-betalt på checks, lå i en bankboks. På den måde gik SKAT glip af ca. 190.000 kroner i skat og moms. Desværre for vedkommende, så blev den kreative bogføring opdaget ved en krydsrevision - og dermed endte sagen i retten. Retten fandt, at de udeholdte beløb var sket med fortsæt og straffen herfor blev, udover efterbetalingen af de kr. 190.000, også en tillægsbøde på 130.000 kr. og 20 dages fængsel, som dog ikke skulle fuldbyrdes, hvis synderen udførte 30 timers samfundstjeneste under tilsyn fra Kriminalforsorgen.

Referat:
En "forglemsel" til SKAT kostede en nordjyde en bøde på 130.000 og 30 timers samfundstjeneste